Διερεύνηση της συνύπαρξης αναπτυξιακών διαταραχών του κινητικού συντονισμού και ειδικών μαθησιακών δυσκολιών σε παιδιά του δημοτικού σχολείου
Creators: name: Θωμαΐδου, Ευγενία Αλέξανδρου
Publisher: name: Aristotle University of Thessaloniki
Year: 2007
Subjects: Κινητικός συντονισμός
Αναπτυξιακές διαταραχές
Ειδικές μαθησιακές δυσκολίες
Developmental coordination disorder
Learning difficulties

description: Αντικείμενο της έρευνας αποτελεί η συνύπαρξη ειδικών μαθησιακών δυσκολιών και η διαταραχή του κινητικού συντονισμού, σε παιδιά Δημοτικού σχολείου. Στην έρευνα συμμετείχαν 24 παιδιά στην πειραματική ομάδα (ομάδα Α) τα οποία είχαν διαγνωστεί από Κέντρα Διάγνωσης, Αξιολόγησης και Υποστήριξης (Κ.Δ.Α.Υ.) ή από Ιατροπαιδαγωγικές Υπηρεσίες Ειδικών Εκπαιδευτικών Αναγκών ως παιδιά με ειδικές μαθησιακές δυσκολίες (Μ.Ο. ηλικίας 115.04 μήνες). Την ομάδα ελέγχου (ομάδα Β) αποτελούσαν 24 παιδιά ιδίου φύλου και ηλικίας με την πειραματική ομάδα, χωρίς αναπτυξιακή διαταραχή (Μ.Ο. ηλικίας 116.75 σε μήνες). Η έρευνα πραγματοποιήθηκε σε ατομικό επίπεδο, με τη χρήση του κινητικού τεστ Movement Assessment Battery for Children (Henderson &amp; Sugden,1992) το οποίο ανιχνεύει κινητικές δυσκολίες και αξιολογεί τρεις κινητικούς τομείς: λεπτή επιδεξιότητα χεριών, δεξιότητες μπάλας, δυναμική και στατική ισορροπία. Στη στατιστική ανάλυση χρησιμοποιήθηκε η ανάλυση διακύμανσης δύο παραγόντων και τα αποτελέσματα έδειξαν στατιστικά σημαντική διαφοροποίηση μεταξύ της πειραματικής και της ομάδας ελέγχου, στο γενικό κινητικό σκορ του κινητικού τεστ Movement Assessment Battery for Children. Το 55% των παιδιών από την ομάδα Α, εννιά αγόρια και τέσσερα κορίτσια επέδειξαν κινητική επίδοση που αντιστοιχούσε χαμηλότερα από την 5η ποσοστιαία θέση για την ηλικία τους, κάτι που υπονοεί σοβαρή αδεξιότητα σύμφωνα με τις Νόρμες του MABC, ενώ κανένα παιδί από την ομάδα Β δεν βρέθηκε σε αυτές τις θέσεις. Επιπλέον η ανάλυση διακύμανσης τριών παραγόντων ανέδειξε σημαντικές διαφορές μεταξύ των δύο ομάδων στους τομείς της επιδεξιότητας χεριών, των δεξιοτήτων με μπάλα, στην ισορροπία, με την πειραματική ομάδα να πετυχαίνει πολύ χαμηλές επιδόσεις σε σχέση με την ομάδα ελέγχου. Τα αγόρια και τα κορίτσια με μαθησιακές δυσκολίες , δεν είχαν αξιόλογες διαφορές στο γενικό κινητικό σκορ του τεστ, ενώ όσο αναφορά τις ηλικιακές κατηγορίες της ίδιας ομάδας υπήρξαν σημαντικές διαφορές μεταξύ κάποιων ηλικιακών κατηγοριών. Στα πλαίσια λοιπόν της συγκεκριμένης έρευνας, επαληθεύεται η άποψη που στηρίζεται από την σύγχρονη διεθνή βιβλιογραφία, ότι συχνά οι κινητικές διαταραχές συνυπάρχουν με τις ειδικές μαθησιακές δυσκολίες. Επίσης τα αποτελέσματα αναδεικνύουν το γεγονός, ότι η κινητική αξιολόγηση και η παρέμβαση με πρόγραμμα άσκησης θα πρέπει να αποτελούν αναπόσπαστο κομμάτι της γενικότερης αξιολόγησης και παρέμβασης στα παιδιά με ειδικές μαθησιακές δυσκολίες.
description: The purpose of the study was to research the coexistence of learning difficulties (L.D.) and developmental coordination disorder (D.C.D.) of elementary school students. In the research participated 24 children (mean age in months 115.04) in the experimental group, who had been diagnosed with learning difficulties by Greek Department of Diagnosis Assessment and Support. In the control group there was a sample of 24 students, without any developmental disorder (mean age 116.75 months) who had the same gender and age with the experimental group. The research was conducted severally, using a norm-based standardised measure by Henderson &amp; Sugden 1992, the Movement Assessment Battery for Children ,which scan motor difficulties and assess three movement sections : manual dexterity, ball skills, static and dynamic balance. There was used the analisis of two factors completely randomised design (two-way ANOVA) and the results showed that about 55% of the children in experimental group, nine boys and four girls showed definite motor cordination difficulties at or below the 5th centile according to MABC, for which motor intrvention is recommended. None child from the control group showed coordination difficulties.Statistical analisis of three factors completely randomised design (three-way ANOVA) was used for the differences between the two groups in the three movement sections. Experimental group showed significant difficulties within the sub-area of manual dexterity in particular and also performed worse than controls within the sub-area of balance and in ball skills. Using the two-way ANOVA, results displayed no differences between boys and girls of experimantal group in the total ABC score, contrarily,among the age bands of the same group there were some differences. Τhe results verify the intrnational contemporary bibliography which support the coexistence of the learning difficulties and the developmental coordiantion disorder. Moreover the results idicate the fact, that the movement assessment and the intervention with a proper programme of physical exersice should be inextricable part of the general assessment and intervention of children with learning difficulties.